projecte-aina/catalan_government_crawling huggingface dataset:
Nom del títol: Màster universitari en Rehabilitació Neuropsicològica i Estimulació Cognitiva per la Universitat Autònoma de Barcelona
La neurorehabilitació és un procés clínic adreçat a restituir, minimitzar i/o compensar les alteracions funcionals que presenta la persona afectada per una discapacitat com a conseqüència d'una lesió del sistema nerviós.
La rehabilitació neuropsicològica forma part del tractament rehabilitador integral i es duu a terme juntament amb la resta de programes de rehabilitació funcional.
La rehabilitació neuropsicològica és un procés actiu que ajuda el pacient i la seva família a optimitzar la recuperació de les funcions superiors, a comprendre millor les alteracions que presenta i a desenvolupar estratègies que permeten compensar aquests trastorns.
En aquest context, aquest màster pretén proporcionar a l'estudiantat una formació especialitzada en l'assistència i la rehabilitació neuropsicològica de les persones amb dany cerebral adquirit i una orientació de recerca per a aquells que vulguin avançar en el coneixement científic de la rehabilitació cognitiva.
Aquest estudis tenen com destinataris principals a aquells que vulguin avançar en el coneixement científic de la rehabilitació cognitiva, dels professionals que han cursat estudis de l'àmbit de les ciències de la salut i de la vida o de les ciències experimentals i tecnològiques.
Institucions participants: Escola Superior de Música de Catalunya (ESMUC)
Nom del títol: Màster universitari en Musicologia, Educació Musical i Interpretació de la Música Antiga per la Universitat Autònoma de Barcelona
Especialitats: Investigació en Musicologia i Educació Musical / Interpretació de la Música Antiga
La recerca en els camps de la musicologia i de l'educació musical s'enfronta avui dia a nous reptes, fruit de la profunda transformació social que tant està afectant els hàbits i els interessos musicals de la població contemporània.
Els coneixements, que abans se centraven en l'obra musical i en la història d'uns determinats protagonistes de l'activitat musical, actualment estan sotmesos a una transformació a causa de les noves problemàtiques que abasten des de la gran diversitat musical del planeta (amb les seves corresponents lògiques culturals i socials) fins als interrogants que presenta l'activitat musical, intensa i complexa, en la vida humana.
En aquest context, aquest estudi pretén proporcionar una formació avançada que capaciti l'estudiantat per investigar en l'àmbit de la musicologia i de l'educació musical, així com per desenvolupar projectes de recerca i d'interpretació musical en el més alt nivell científic i professional.
Nom del títol: Màster universitari en Recerca Clínica Aplicada en Ciències de la Salut per la Universitat Autònoma de Barcelona
La complexitat creixent de la medicina i els desafiaments que presenten els avenços en els fronts de diagnosi i de la teràpia, que exploren les ciències biomèdiques, fan de la investigació clínica una disciplina emergent i indispensable per complementar la formació dels professionals de la medicina i dels professionals sanitaris.
Nom del títol: Màster universitari en Arxivística i Gestió de Documents per la Universitat Autònoma de Barcelona
Formar professionals en la gestió de documents tant de caràcter històric com administratiu i en els diferents tipus de suport.
Instruir l'estudiantat en l'aplicació de les tècniques arxivístiques i la incorporació de les noves tecnologies a la gestió, el disseny i l'administració dels sistemes de gestió documental.
Escola Superior d'Arxivística i Gestió de Documents
Nom del títol: Màster universitari en Psicopedagogia per la Universitat de Barcelona
Especialitats: Intervenció psicopedagògica en educació infantil i primària / Orientació psicopedagògica en educació secundària / Orientació psicopedagògica en l'entorn sociolaboral
Formar professionals de l'educació competents en l'àmbit psicopedagògic per intervenir en l'orientació educativa i professional, en l'atenció a la diversitat i en l'assessorament sobre processos d'ensenyament i aprenentatge i les seves dificultats.
Aprofundir en els coneixements de planificació i gestió dels serveis psicopedagògics, l'orientació i l'assessorament i l'avaluació psicopedagògica.
Analitzar i interpretar críticament les polítiques, les pràctiques i els contextos d'intervenció psicopedagògica per actuar-hi de manera òptima i ser capaços de millorar els processos d'ensenyament i aprenentatge que s'hi desenvolupen.
Facilitar i utilitzar els instruments de treball i les estratègies d'acció que millorin la planificació i la gestió dels serveis psicopedagògics, l'orientació, l'assessorament i l'avaluació psicopedagògica.
Nom del títol: Màster universitari en Anàlisi Política i Assessoria Institucional per la Universitat de Barcelona
Les tasques d'investigació són necessàries tant en l'àmbit universitari (per a la realització de la tesi doctoral), com en les nombroses institucions públiques i privades que fan estudis, informes, anàlisis d'estat de la qüestió, etc., en forma de dictàmens, dossiers, memoràndums, consultories i similars.
Aquesta titulació pretén formar l'estudiantat en els diferents enfocaments teòrics amb què pot abordar-se l'acció pública i la problemàtica política i administrativa, aprofundint en el coneixement de les variables i els procediments analítics que permeten l'estudi empíric.
Així mateix, millorarà les capacitats d'investigació dels titulats i les titulades en ciències polítiques i altres ciències socials.
Proporcionar una formació avançada, de caràcter especialitzat i alhora multidisciplinària en física nuclear, orientada a l'especialització investigadora i acadèmica.
Aquesta formació inclou els aspectes teòrics, experimentals i aplicats de la física nuclear i permetrà a l'estudiantat respondre a cinc preguntes: com són els nuclis atòmics?
Com interaccionen els nuclis atòmics?
Per a què serveixen els nuclis atòmics?
Com es mesuren les propietats dels nuclis atòmics?
Què hi ha més allà dels nuclis atòmics?
Acadèmic i de l'empresa, preferentment en els sectors de les tecnologies de la informació i la comunicació, de la radiomedicina i de les finances.
Nota de tall 1a assignació PAU/CFGS: 7,078
Nom del títol: Graduat/ada en Nàutica i Transport Marítim per la Universitat Politècnica de Catalunya
Mencions: Pràctiques en vaixell / Negoci marítim i logística portuaria
En cas de realitzar la totalitat de les pràctiques a bord d'un vaixell, els alumnes i les alumnes hauran de fer sis mesos més d'embarcament en finalitzar el grau per obtenir el títol de pilot de segona de la marina mercant.
També podran realitzar les pràctiques en empreses a terra; en aquest cas, l'alumnat obtindrà el títol acadèmic de grau i, els qui vulguin obtenir el títol professional expedit per l'administració marítima, hauran de realitzar el període d'embarcament necessari en acabar el grau (fins a completar dotze mesos d'embarcament).
L'objectiu de la titulació proposada és formar l'estudiantat perquè pugui exercir la professió de pilot de segona de la marina mercant.
Segons l'últim informe (2005) elaborat pel Baltic and International Maritime Council (BIMCO), que analitza l'oferta i la demanda mundial de marins (es considera l'estudi de més fiabilitat a escala mundial en aquest sector), el nombre d'oficials de la marina mercant s'estima en 466.000, i els països de l'OCDE (Amèrica del Nord, Europa Occidental, Japó, etc.) segueixen sent els principals proveïdors d'oficials.
El més significatiu de l'estudi citat és que estima, per a l'any 2015, una manca de 27.000 oficials al món, i que la tendència és que la demanda serà creixent.
D'altra banda, la Comunitat Europea ha establert el transport marítim com un dels principals transports que cal desenvolupar, i ha determinat per a aquesta finalitat una nova política que el compatibilitza amb altres mitjans de transport.
Tot això queda recollit al Llibre Blanc del transport: la política europea del transport de cara al 2010.
Els continus avenços que afecten tots els sectors també han incidit en la marina mercant, i han possibilitat la creació d'embarcacions més segures i ràpides, amb grans avenços i innovacions tecnològiques.
En definitiva, mitjans de transport més competitius que requereixen professionals de l'enginyeria nàutica també competitius i capaços de rendibilitzar-ne l'ús.
Cal indicar que, tant les navilieres com altres àmbits del sector, com ara l'Administració (capitanies marítimes, salvament marítim, autoritats portuàries, etc.), altres empreses marítimes (societats de classificació, asseguradores, construcció naval, etc.), o altres àmbits industrials, necessiten i necessitaran cobrir llocs de treball en terra amb oficials de coberta amb experiència professional en vaixells.
Nom del títol: Graduat/ada en Tecnologies Marines per la Universitat Politècnica de Catalunya
Mencions: Pràctiques en vaixell / Electrotècnia marina
En cas de realitzar la totalitat de les pràctiques a bord d'un vaixell, els i les alumnes obtindran el títol de segon/a oficial/a de màquines de la marina mercant juntament amb el títol acadèmic de grau.
A més, les pràctiques es podran dur a terme en empreses en terra.
En aquest cas, l'alumnat obtindrà el títol acadèmic de grau i qui desitgi obtenir el títol professional expedit per l'administració marítima haurà de complir el període d'embarcament necessari en acabar el grau (fins a completar sis mesos d'embarcament).
Formar l'estudiantat perquè pugui exercir la professió de segon oficial de màquines de la marina mercant.
Segons l'últim informe elaborat per BIMCO (Baltic and International Maritime Council) l'any 2005, que analitza l'oferta i la demanda mundial de marins (se'l considera l'estudi de més fiabilitat a escala mundial en aquest sector), el nombre d'oficials de la marina mercant s'estima en 466.000 i els països de l'OCDE (Amèrica del Nord, Europa occidental, Japó, etc.) segueixen sent els principals proveïdors d'oficials.
Però el més significatiu de l'estudi esmentat, que estima una escassesa de 27.000 oficials en el món per al 2015, és que la demanda serà creixent, especialment en el cas dels oficials de màquines.
Per altra banda, la Comunitat Europea ha establert el transport marítim com una de les principals maneres de transport que cal desenvolupar; per aquest motiu ha determinat una nova política que ho compatibilitza amb altres mitjans de transport.
Tot això queda recollit al Llibre blanc del transport: la política europea del transport de cara al 2010.
Els avenços continus que afecten tots els sectors també han incidit en la marina mercant, i han fet possible la creació d'embarcacions més segures i ràpides, amb grans avenços i innovacions tecnològiques.
En definitiva, mitjans de transport més competitius que requereixen professionals de l'enginyeria marina també competitius, capaços de rendibilitzar-ne l'ús.
Cal indicar que les navilieres i altres àmbits del sector, com l'Administració (capitanies marítimes, salvament marítim, autoritats portuàries, etc.) i altres empreses marítimes (societats de classificació, asseguradores, construcció naval, etc.), a més d'altres àmbits industrials, també necessiten i necessitaran cobrir llocs de treball en terra amb oficials de màquines amb experiència professional en els vaixells.
Nota de tall 1a assignació PAU/CFGS: 8,356
Nom del títol: Graduat/ada en Enginyeria Informàtica per la Universitat Politècnica de Catalunya
Mencions: Enginyeria de computadors / Tecnologies de la informació / Computació / Enginyeria del Software / Sistemes d'informació
Oferir els coneixements necessaris vinculats al disseny, la construcció i el manteniment de sistemes informàtics, especialment en l'àmbit de les tecnologies de la informació.
Formar l'estudiantat perquè pugui definir i seleccionar plataformes tant de maquinari ( hardware ) com de programari ( software ) per al desenvolupament d'aplicacions informàtiques.
Capacitar per a l'aplicació dels conceptes d'economia i de gestió de recursos humans als projectes informàtics, i la comprensió de les necessitats tecnològiques d'una organització en tot allò que es refereix a les tecnologies de la informació i la comunicació.
Empreses del sector TIC, entitats financeres, empreses de telecomunicacions, d'electricitat, d'alta tecnologia i de seguretat, consultores informàtiques.
Nota de tall 1a assignació PAU/CFGS: 11,914
Nom del títol: Graduat/ada en Enginyeria en Vehicles Aeroespacials per la Universitat Politècnica de Catalunya
Formar professionals amb un ampli coneixement en matèries bàsiques i cientificotecnològiques perquè siguin capaços d'aprendre nous mètodes i teories.
Aquest coneixement també els dotarà de versatilitat per adaptar-se a les noves situacions i assimilar els futurs avenços tecnològics d'aquesta indústria.
Les persones titulades estaran dotades d'un ampli coneixement en la ciència i les tecnologies aeroespacials i amb capacitat per desenvolupar i integrar-se en projectes aeroespacials i de consultoria.
Nota de tall 1a assignació PAU/CFGS: 5,450
Nom del títol: Graduat/ada en Enginyeria en Tecnologies Industrials per la Universitat Politècnica de Catalunya
Formar professionals amb una base científica i tècnica multidisciplinària que els capaciti per dissenyar, desenvolupar, posar en pràctica, gestionar i millorar productes, sistemes, instal·lacions i processos en tots els àmbits industrials: mecànica, química, elèctrica, electrònica, automàtica, construccions industrials, energia, materials, organització industrial i transport.
Proporcionar a l'estudiantat la versatilitat necessària per adaptar-se a noves situacions i assimilar els futurs avenços tecnològics que la indústria necessiti incorporar per millorar els seus productes i processos.
Director/a i gestor/a de projectes de qualsevol branca de l'enginyeria en sectors professionals com la indústria química, mecànica, electrònica, d'automoció, farmacèutica, informàtica, logística i energètica.
S'ha de considerar que els processos industrials, productes i serveis actuals són de caire multidisciplinari i impliquen diverses tecnologies.
Aquest és un fet que s'accentuarà en el futur.
En aquest context, uns estudis basats en una formació bàsica i que posin l'accent en aspectes com la formació transversal, la flexibilitat, el lideratge, la innovació i la gestió de la tecnologia s'adapten perfectament als requeriments de l'empresa del futur i l'activitat econòmica general.
Nota de tall 1a assignació PAU/CFGS: 12,586
Nom del títol: Graduat/ada en Enginyeria en Tecnologies Aeroespacials per la Universitat Politècnica de Catalunya
Aquesta titulació està orientada a proporcionar un ampli coneixement en matèries bàsiques i cientificotecnològiques que capacitin les persones titulades per aprendre nous mètodes i teories.
A més, dotarà l'estudiantat d'una gran versatilitat per adaptar-se a noves situacions i assimilar els futurs avenços tecnològics d'aquesta indústria; ja que li proporcionarà un ampli coneixement de la ciència i les tecnologies aeroespacials i el capacitarà per desenvolupar i integrar-se en projectes aeroespacials i de consultoria.
Les àrees que comprenen el disseny, la fabricació, el manteniment i la posada en marxa d'avions, helicòpters, satèl·lits i altres obres d'enginyeria aeronàutica, així com els àmbits de la construcció, el control i la revisió d'instal·lacions de terra, terminals d'aeroports, pistes d'aterratge i de vol, senyalització i totes les estructures que serveixen de base per a la correcta navegació aèria.
Nota de tall 1a assignació PAU/CFGS: 5,966
Nom del títol: Graduat/ada en Enginyeria en Sistemes i Tecnologia Naval per la Universitat Politècnica de Catalunya
Proporcionar als futurs titulats i titulades els coneixements necessaris per exercir com a expert en propulsió i sistemes del vaixell.
Aportar a l'estudiantat una formació amb una marcada orientació professional cap a les activitats tecnològiques lligades a l'àmbit de l'enginyeria naval en camps com: vaixells i embarcacions de tot tipus; plataformes i artefactes flotants i fixos (dics flotants, estructures per a l'explotació i aprofitament de recursos marins o estructures marines per a la generació d'energia renovable); vivers marins i sistemes de pesca, i altres indústries marítimes.
Al voltant del 80% de les importacions i del 50% de les exportacions, en tonatge, es transporten en aquests moments per via marítima.
També s'està incrementant en gran mesura el transport marítim de curta distància ( short sea shipping) amb les denominades «autopistes del mar», com una alternativa al transport terrestre a Europa.
Així doncs, es requeriran mitjans de transport marítim nous i millors, que siguin més sostenibles i respectuosos amb la conservació del medi ambient, fet que implicarà haver de desenvolupar tecnologies navals innovadores i vaixells amb equips i sistemes més tecnificats.
Per aconseguir aquestes fites, la indústria naval ha de continuar progressant tecnològicament i incrementar el nivell de competitivitat.
A més, l'explotació dels recursos marins, incloent-hi les energies renovables procedents del mar, és un altre dels àmbits de l'enginyeria naval que implicarà un repte de futur.
Tampoc cal oblidar un sector cada vegada més consolidat i amb unes expectatives de desenvolupament constant com és el sector de la nàutica d'esbarjo.
Per tot això, les perspectives de present i futur són prometedores per al sector de la construcció naval, en el qual les persones graduades en enginyeria de sistemes i tecnologia naval desenvoluparan la seva activitat professional.
Nota de tall 1a assignació PAU/CFGS: 5,036
Nom del títol: Graduat/ada en Enginyeria de Materials per la Universitat Politècnica de Catalunya
Formar professionals amb una preparació científica i tècnica multidisciplinària amb capacitat per dissenyar, desenvolupar, implementar, gestionar i millorar la producció, la transformació, el processament, el control, el reciclatge i l'emmagatzematge de materials, la seguretat i la integritat de materials i components, ja siguin materials metàl·lics, ceràmics, polímers, compostos o biològics, etc.
A més, aquest estudi dotarà els professionals d'una gran versatilitat per adaptar-se a noves situacions i assimilar els futurs avenços tecnològics que la indústria necessiti per millorar els seus productes i processos.
Amb aquesta titulació s'adquiriran les capacitats necessàries per integrar-se en qualsevol professió dels àmbits relacionats amb el desenvolupament industrial, la recerca o la innovació.
D'acord amb els tres mòduls que formen l'estudi, s'assoliran les competències següents:
Actualment, el sector industrial requereix professionals amb una formació específica en una àrea que està guanyant importància.
Per tal de respondre a aquesta necessitat, aquests estudis formaran persones titulades que siguin capaces de resoldre tant els problemes del camp clàssic dels materials estructurals, com els que es plantegin en els nous camps dels materials electrònics, els materials funcionals, els biomaterials i els nanomaterials.
Així doncs, aquesta titulació respondrà a la demanda d'un perfil específic de professionals que hauran de tenir un bagatge científic sòlid i que hauran de treballar en un entorn multidisciplinari.
Nom del títol: Graduat/ada en dret per la Universitat Abat Oliba CEU
Formar professionals amb un coneixement sòlid dels fonaments dels dret i del conjunt de l'ordenament jurídic espanyol.
La persona titulada estarà en condicions d'arribar a exercir les funcions públiques o privades que li són pròpies, com ara: l'enjudiciament, l'assessorament, la defensa, l'acusació, la mediació o equivalents.
Atès que totes les relacions personals i socials estan regides per normes jurídiques, les competències adquirides permeten iniciar trajectòries professionals tant en el sector jurídic pròpiament com en altres àmbits de l'empresa privada i de les administracions públiques.
En una societat tan complexa com l'actual, cada vegada és més necessària la formació de juristes que, amb una preocupació sentida per la realització de la justícia i un coneixement rigorós de l'ordenament jurídic, puguin contribuir a configurar les relacions socials d'acord amb les exigències del bé comú.
El dret està present en tots els àmbits de la vida —personal, familiar, comercial, laboral, públic, internacional— com un instrument necessari per conviure de forma civilitzada, i el seu coneixement procura una formació molt versàtil de cara a la inserció laboral.
Nom del títol: Graduat/ada en Educació Primària per la Universitat Abat Oliba CEU
Mencions: Educació física / Educació especial / Llengua anglesa
Les societats occidentals són molt conscients que la qualitat del seu futur i les esperances de millora de les estructures socials i de la qualitat de vida són, en gran mesura, un reflex de la qualitat del seu sistema educatiu.
Al seu torn, un punt fonamental de la qualitat de l'educació d'un país depèn de la formació i la motivació adequades dels educadors i les educadores.
En aquest context, aquest grau s'ocuparà d'habilitar els professionals per exercir la professió de mestre en educació primària.
L'educació primària és una etapa educativa obligatòria que es cursa entre els sis i els dotze anys d'edat i que està estructurada en tres cicles.
La seva finalitat és contribuir al desenvolupament personal i social dels escolars mitjançant els processos d'ensenyament i aprenentatge en matèries de contingut artístic, científic, ètic, lingüístic, matemàtic, motriu i tecnològic.
Per desenvolupar amb eficàcia els processos educatius propis de les diferents àrees d'aquesta etapa, els mestres han d'adquirir la formació acadèmica i pràctica d'acord amb els objectius previstos a les lleis educatives.
Entre altres aspectes, les circumstàncies actuals fan que en aquesta etapa sigui fonamental l'atenció a la diversitat, les labors de tutoria i orientació, i la gestió de recursos educatius no formals.
És indubtable que tota societat exigeix i exigirà en el futur una preparació professional adequada dels qui es dediquen a l'educació dels nens de sis a dotze anys.
Però, per assolir aquesta fita convenientment, caldrà afrontar els nombrosos reptes que es presenten avui dia.
És una dada contrastada que el professor es troba amb freqüència, atesa la complexitat de la societat actual, davant de situacions d'atenció formativa en l'etapa de primària que abans no es plantejaven ―com, per exemple, el fenomen de la immigració, de la violència entre nens, de manca d'autoritat dels pares, etc.― i que li exigeixen més preparació.
Igualment, les creixents exigències plantejades als educadors en els contextos en què han de complementar determinades carències familiars fan necessària aquesta preparació específica d'alt nivell.
Aquestes circumstàncies han afavorit que l'etapa de l'adolescència es manifesti amb antelació, principalment en l'últim cicle de primària, de manera que l'educador ha de saber donar resposta i, per fer-ho, cal que tingui una formació psicopedagògica adequada.
Les noves tecnologies, que avui dia ocupen un lloc preeminent, també contribueixen a l'exigència d'una adaptació dels estudis que preparen per a la professió educativa, per tal que el mestre d'educació primària estigui capacitat per assumir el repte previsible de l'expansió de les noves tecnologies en tots els cicles de primària.
Facultat de Comunicació, Educació i Humanitats